ประกาศกรมการขนส่งทางบกประกาศกรมการขนส่งทางบกเรื่องกำหนดหลักเกณฑ์ วิธีการ และเงื่อนไขในการให้ความเห็นชอบและการยกเลิกการให้ความเห็นชอบการเป็นผู้ตรวจและทดสอบส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงตามกฎหมายว่าด้วยรถยนต์พ.ศ.๒๕๕๐ อาศัยอำนาจตามความในข้อ ๑๐แห่งกฎกระทรวงกำหนดส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงพ.ศ. ๒๕๕๐ ออกตามความในพระราชบัญญัติรถยนต์ พ.ศ. ๒๕๒๒ อธิบดีกรมการขนส่งทางบกประกาศกำหนดหลักเกณฑ์วิธีการ และเงื่อนไขในการให้ความเห็นชอบและการยกเลิกการให้ความเห็นชอบการเป็นผู้ตรวจและทดสอบส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงไว้ดังต่อไปนี้ข้อ ๑ในประกาศนี้การตรวจและทดสอบ หมายความว่าการตรวจและทดสอบส่วนควบและเครื่องอุปกรณ์และการติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงตามกฎหมายว่าด้วยรถยนต์การติดตั้ง หมายความว่าการติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงตามกฎหมายว่าด้วยรถยนต์ผู้ตรวจและทดสอบ หมายความว่าผู้ตรวจและทดสอบที่เป็นผู้ผลิต และผู้ตรวจและทดสอบทั่วไปผู้ตรวจและทดสอบที่เป็นผู้ผลิตหมายความว่าผู้ตรวจและทดสอบที่เป็นผู้ผลิตรถยนต์ซึ่งตรวจและทดสอบส่วนควบและเครื่องอุปกรณ์และการติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงกับรถที่ผลิตจากโรงงานเป็นครั้งแรกก่อนจดทะเบียนซึ่งมีการกำหนดรหัสหรือรุ่นเป็นการเฉพาะผู้ตรวจและทดสอบทั่วไป หมายความว่าผู้ตรวจและทดสอบที่ไม่เป็นผู้ผลิตรถยนต์ซึ่งตรวจและทดสอบส่วนควบและเครื่องอุปกรณ์และการติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงกับรถที่ผ่านกระบวนการผลิตเสร็จเรียบร้อยแล้วข้อ ๒ผู้ใดประสงค์จะขอรับหนังสือให้ความเห็นชอบการเป็นผู้ตรวจและทดสอบให้ยื่นคำขอตามแบบที่กรมการขนส่งทางบกกำหนดสำหรับในเขตกรุงเทพมหานครให้ยื่นต่อสำนักวิศวกรรมและความปลอดภัย กรมการขนส่งทางบก สำหรับในเขตจังหวัดอื่นให้ยื่นต่อสำนักวิศวกรรมและความปลอดภัย กรมการขนส่งทางบก หรือสำนักงานขนส่งจังหวัดที่สถานที่ประกอบกิจการนั้นตั้งอยู่ข้อ ๓ในกรณีผู้ขอรับหนังสือให้ความเห็นชอบการเป็นผู้ตรวจและทดสอบที่เป็นผู้ผลิตจะต้องเป็นห้างหุ้นส่วนสามัญจดทะเบียนห้างหุ้นส่วนจำกัด บริษัทจำกัดหรือบริษัทมหาชนจำกัดโดยให้ยื่นคำขอพร้อมด้วยหลักฐาน ดังต่อไปนี้(ก) สำเนาทะเบียนการค้า(ข)สำเนาหนังสือรับรองของสำนักงานทะเบียนหุ้นส่วนบริษัทที่มีอายุไม่เกิน ๖ เดือน(ค) สำเนาทะเบียนบ้านและบัตรประจำตัวประชาชนของผู้ยื่นคำขอ หรือผู้มีอำนาจลงนาม หรือหลักฐานการมอบอำนาจ(ง) โครงสร้างองค์กรที่แสดงถึงอำนาจหน้าที่ของบุคลากรที่เกี่ยวข้องกับการตรวจและทดสอบ(จ) เอกสารแสดงขั้นตอนการตรวจและทดสอบและวิธีการตรวจและทดสอบข้อ ๔ในกรณีผู้ขอรับหนังสือให้ความเห็นชอบการเป็นผู้ตรวจและทดสอบทั่วไปให้ยื่นคำขอพร้อมด้วยหลักฐาน ดังต่อไปนี้(๑) ห้างหุ้นส่วนสามัญจดทะเบียน ห้างหุ้นส่วนจำกัดบริษัทจำกัด หรือบริษัทมหาชนจำกัด(ก) สำเนาทะเบียนการค้า(ข)สำเนาหนังสือรับรองของสำนักงานทะเบียนหุ้นส่วนบริษัทที่มีอายุไม่เกิน ๖ เดือน(ค) สำเนาทะเบียนบ้านและบัตรประจำตัวประชาชนของผู้ยื่นคำขอ หรือผู้มีอำนาจลงนาม หรือหลักฐานการมอบอำนาจ(ง) โครงสร้างองค์กรที่แสดงถึงอำนาจหน้าที่ของบุคลากรที่เกี่ยวข้องกับการตรวจและทดสอบ(ถ้ามี)(จ) เอกสารแสดงขั้นตอนการตรวจและทดสอบและวิธีการตรวจและทดสอบ(ฉ) เอกสารเกี่ยวกับสถานที่ตรวจและทดสอบ ได้แก่หลักฐานแสดงสิทธิการใช้สถานที่ แผนที่แสดงที่ตั้ง แบบอาคารและพื้นที่ตรวจและทดสอบโดยแสดงขนาดสัดส่วนที่ชัดเจนและภาพถ่ายสถานที่ตรวจและทดสอบ(ช) เอกสารเกี่ยวกับวิศวกรผู้ทำการตรวจและทดสอบได้แก่ สำเนาบัตรประจำตัวประชาชน สำเนาใบอนุญาตเป็นผู้ประกอบวิชาชีพวิศวกรรมควบคุม(ซ) อัตราค่าบริการตรวจและทดสอบ(๒) ส่วนราชการ รัฐวิสาหกิจ หรือสถาบันการศึกษาของรัฐที่มีภารกิจเกี่ยวกับการใช้ก๊าซธรรมชาติอัดเป็นเชื้อเพลิงในรถยนต์(ก) หนังสือมอบอำนาจของส่วนราชการ รัฐวิสาหกิจหรือสถาบันการศึกษาให้มาดำเนินการยื่นขอหนังสือให้ความเห็นชอบการเป็นผู้ตรวจและทดสอบ(ข) สำเนาทะเบียนบ้านและบัตรประจำตัวพนักงานของรัฐของผู้มอบอำนาจ และผู้รับมอบอำนาจ(ค)โครงสร้างองค์กรที่แสดงถึงอำนาจหน้าที่ของบุคลากรที่เกี่ยวข้องกับการตรวจและทดสอบ(ง) เอกสารแสดงขั้นตอนการตรวจและทดสอบและวิธีการตรวจและทดสอบ(จ) เอกสารเกี่ยวกับสถานที่ตรวจและทดสอบ ได้แก่หลักฐานแสดงสิทธิการใช้สถานที่ แผนที่แสดงที่ตั้งแบบอาคารและพื้นที่ตรวจและทดสอบโดยแสดงขนาดสัดส่วนที่ชัดเจนและภาพถ่ายสถานที่ตรวจและทดสอบ(ฉ) เอกสารเกี่ยวกับวิศวกรผู้ทำการตรวจและทดสอบได้แก่ สำเนาบัตรประจำตัวประชาชน สำเนาใบอนุญาตเป็นผู้ประกอบวิชาชีพวิศวกรรมควบคุม(ช) อัตราค่าบริการตรวจและทดสอบข้อ ๕ผู้ขอรับหนังสือให้ความเห็นชอบการเป็นผู้ตรวจและทดสอบจะต้องไม่เป็นผู้ถูกยกเลิกการให้ความเห็นชอบการเป็นผู้ตรวจและทดสอบเว้นแต่พ้นระยะเวลาการถูกยกเลิกมาแล้วไม่น้อยกว่า ๑ ปีข้อ ๖ผู้ขอหนังสือให้ความเห็นชอบการเป็นผู้ตรวจและทดสอบทั่วไปต้องมี(๑) อาคารสถานที่ที่มีความมั่นคงแข็งแรงและมีลักษณะดังนี้(ก)พื้นที่ที่ใช้ในการตรวจและทดสอบต้องเป็นพื้นราบที่สะดวกเพียงพอและมีความปลอดภัยในการทำงาน ขนาดไม่น้อยกว่า ๔๐ ตารางเมตร ความกว้างไม่น้อยกว่า๓.๕๐ เมตร(ข) มีทางเข้า -ออกของรถที่จะให้บริการตรวจและทดสอบที่สะดวกปลอดภัย(ค)มีการกำหนดพื้นที่อันตรายและป้ายคำเตือนบ่งชี้เขตต่าง ๆ อย่างชัดเจนและเหมาะสม(๒)วิศวกรผู้ทำการตรวจและทดสอบที่มีความรู้และความสามารถในการตรวจและทดสอบซึ่งมีคุณสมบัติดังนี้(ก) ผู้ตรวจและทดสอบทั่วไปที่เป็นห้างหุ้นส่วนสามัญจดทะเบียน ห้างหุ้นส่วนจำกัด บริษัทจำกัดหรือบริษัทมหาชนจำกัดวิศวกรผู้ทำการตรวจและทดสอบต้องได้รับใบอนุญาตเป็นผู้ประกอบวิชาชีพวิศวกรรมควบคุมสาขาวิศวกรรมเครื่องกล ประเภทสามัญวิศวกรขึ้นไป(ข) ผู้ตรวจและทดสอบทั่วไป ที่เป็นส่วนราชการรัฐวิสาหกิจ หรือสถาบันการศึกษาของรัฐ วิศวกรผู้ทำการตรวจและทดสอบต้องเป็นเจ้าหน้าที่ของรัฐซึ่งได้รับใบอนุญาตเป็นผู้ประกอบวิชาชีพวิศวกรรมควบคุม สาขาวิศวกรรมเครื่องกลและมีหน้าที่รับผิดชอบเกี่ยวกับการตรวจและทดสอบ(๓) เครื่องมือเครื่องใช้และสิ่งอำนวยความสะดวกที่เหมาะสมและเพียงพอ ดังนี้(ก) บ่อตรวจสภาพรถที่มีสันขอบบ่อตลอดแนวความยาวบ่อทำด้วยวัสดุแข็งแรง เพื่อป้องกันล้อรถตก หรือพื้นยกระดับ (ramp) หรือเครื่องยกรถ (car hoist)ขนาดไม่น้อยกว่า ๒ ตันเพื่อใช้ในการตรวจสภาพใต้ท้องรถโดยผู้ปฏิบัติงานต้องสามารถทำงานในลักษณะยืนได้(ข) เครื่องตรวจวัดก๊าซรั่ว (gas detector)(ค) เทปวัดระยะ (tape)(ง) เครื่องมือวัดละเอียด เช่น เวอร์เนีย (vernier)(จ) มาตรวัดความดัน (pressuregauge) ที่มีความผิดพลาดไม่เกินร้อยละ 1(ฉ) นาฬิกาจับเวลา(ช) เครื่องมือทดสอบแรงดึงของหัวรับก๊าซ (receptacle mounting tester)(ซ) เครื่องดับเพลิงชนิดผงเคมีแห้งขนาดบรรจุไม่น้อยกว่า ๔ กิโลกรัม อย่างน้อย ๒ ถัง(ฌ)ถังบรรจุก๊าซสำหรับใช้ทดสอบที่มีปริมาตรไม่น้อยกว่า ๐.๑ ลูกบาศก์เมตรข้อ ๗เมื่อได้รับคำขอหนังสือให้ความเห็นชอบการเป็นผู้ตรวจและทดสอบให้เจ้าหน้าที่ผู้รับคำขอตรวจสอบเอกสารหลักฐานประกอบคำขอว่าครบถ้วนถูกต้องหรือไม่เพียงใด หากไม่ครบถ้วนถูกต้อง ให้แจ้งให้ผู้ยื่นคำขอไปดำเนินการแก้ไข ภายใน ๔๕ วันและหากคำขอและเอกสารหลักฐานครบถ้วนถูกต้อง ให้ดำเนินการ ดังนี้(๑)มีหนังสือแจ้งการให้ความเห็นชอบในหลักการให้ผู้ยื่นคำขอทราบและให้ผู้ยื่นคำขอแจ้งนัดหมายให้เจ้าหน้าที่ไปดำเนินการประเมินความสามารถของผู้ยื่นคำขอภายใน๑๘๐ วันนับแต่วันที่ได้รับหนังสือ(๒)ให้เจ้าหน้าที่ผู้ประเมินความสามารถในการตรวจและทดสอบออกประเมิน ณสถานที่ประกอบกิจการของผู้ยื่นคำขอ หากพบข้อบกพร่องให้แจ้งให้ผู้ยื่นคำขอทราบและดำเนินการแก้ไขให้แล้วเสร็จภายในระยะเวลาที่เจ้าหน้าที่ผู้ประเมินกำหนด(๓)ในกรณีที่ผู้ยื่นคำขอไม่พร้อมที่จะรับการประเมินความสามารถ หรือไม่ดำเนินการใดๆ ที่เกี่ยวข้องกับการขอรับการให้ความเห็นชอบภายในระยะเวลาที่กำหนดหรือไม่แก้ไขข้อบกพร่องตาม (๒) ภายในกำหนด กรมการขนส่งทางบกจะพิจารณายกเลิกคำขอโดยการแจ้งการยกเลิกคำขอเป็นหนังสือให้ผู้ยื่นคำขอทราบ(๔)เมื่อเจ้าหน้าที่ผู้ประเมินความสามารถในการตรวจและทดสอบทำการประเมินเสร็จแล้วและเห็นว่าผู้ยื่นคำขอผ่านการประเมินตามหลักเกณฑ์ที่กำหนดให้นำเสนออธิบดีเพื่ออนุมัติและออกหนังสือให้ความเห็นชอบให้กับผู้ยื่นคำขอตามแบบที่กำหนดท้ายประกาศนี้ข้อ ๘กรมการขนส่งทางบกจะประเมินความสามารถหรือตรวจสอบการปฏิบัติตามกฎหมายระเบียบ ประกาศที่เกี่ยวข้องกับการตรวจและทดสอบตลอดจนการดำเนินกิจการของผู้ตรวจและทดสอบที่ได้รับความเห็นชอบ อย่างน้อยปีละ ๑ ครั้งโดยผู้ตรวจและทดสอบต้องอำนวยความสะดวกแก่อธิบดีหรือผู้ที่อธิบดีมอบหมายในการเข้าประเมินหรือตรวจสอบข้อ ๙ผู้ได้รับหนังสือให้ความเห็นชอบการเป็นผู้ตรวจและทดสอบทั่วไปต้องเก็บสำเนาหนังสือรับรองการตรวจและทดสอบและรายละเอียดการตรวจและทดสอบไว้ที่สถานที่ประกอบกิจการให้พร้อมสำหรับการตรวจสอบของกรมการขนส่งทางบกเป็นระยะเวลาไม่น้อยกว่า ๓ ปีข้อ ๑๐ผู้ได้รับหนังสือให้ความเห็นชอบการเป็นผู้ตรวจและทดสอบทั่วไปต้องติดป้ายให้ผู้รับบริการเห็นได้ชัดเจนตามรายการ ดังนี้(๑) วัน และเวลาที่ให้บริการตรวจและทดสอบ(๒) ชื่อวิศวกรผู้ทำการตรวจและทดสอบที่ปฏิบัติงานในวัน และเวลาตาม (๑)(๓) อัตราค่าบริการตรวจและทดสอบตามอัตราที่ระบุไว้ในคำขอข้อ ๑๑ในกรณีที่ผู้ได้รับหนังสือให้ความเห็นชอบการเป็นผู้ตรวจและทดสอบประสงค์จะเปลี่ยนแปลงแก้ไขเกี่ยวกับสถานที่ประกอบกิจการหรือบุคลากรที่เกี่ยวข้องกับการตรวจและทดสอบให้แตกต่างไปจากที่ได้ความเห็นชอบให้ยื่นคำขอต่อสำนักวิศวกรรมและความปลอดภัย กรมการขนส่งทางบกหรือสำนักงานขนส่งจังหวัดที่สถานประกอบกิจการนั้นตั้งอยู่เพื่อขอรับความเห็นชอบก่อนที่จะมีการเปลี่ยนแปลงหรือแก้ไข แล้วแต่กรณีข้อ ๑๒ผู้ได้รับหนังสือให้ความเห็นชอบการเป็นผู้ตรวจและทดสอบซึ่งประสงค์จะขอต่ออายุหนังสือให้ความเห็นชอบให้ยื่นคำขอตามแบบที่กรมการขนส่งทางบกกำหนด พร้อมด้วยหนังสือให้ความเห็นชอบหรือใบแทน ก่อนวันที่หนังสือให้ความเห็นชอบสิ้นอายุไม่น้อยกว่า ๙๐ วันข้อ ๑๓ผู้ได้รับหนังสือให้ความเห็นชอบการเป็นผู้ตรวจและทดสอบซึ่งประสงค์จะขอยกเลิกการเป็นผู้ตรวจและทดสอบให้แจ้งให้กรมการขนส่งทางบกทราบล่วงหน้าไม่น้อยกว่า ๓๐ วันข้อ ๑๔ในกรณีที่หนังสือให้ความเห็นชอบการเป็นผู้ตรวจและทดสอบสูญหายถูกทำลายหรือชำรุดในสาระสำคัญ ให้ผู้ได้รับหนังสือให้ความเห็นชอบยื่นคำขอรับใบแทนหนังสือให้ความเห็นชอบตามแบบที่กรมการขนส่งทางบกกำหนดพร้อมด้วยหลักฐานการรับแจ้งความของสถานีตำรวจ (ถ้ามี)หรือหนังสือให้ความเห็นชอบที่ชำรุดนั้น ภายในสิบห้าวันนับแต่วันที่ได้ทราบถึงการสูญหายถูกทำลายหรือชำรุดดังกล่าวในการออกใบแทนหนังสือให้ความเห็นชอบให้ออกหนังสือให้ความเห็นชอบตามแบบหนังสือให้ความเห็นชอบเดิม แต่ให้ระบุ ใบแทนไว้ที่ด้านหน้าด้วยข้อ ๑๕หนังสือให้ความเห็นชอบการเป็นผู้ตรวจและทดสอบเป็นสิทธิเฉพาะตัวของผู้ได้รับความเห็นชอบไม่สามารถโอนให้แก่ผู้อื่นได้ข้อ ๑๖เมื่อปรากฏว่าผู้ได้รับหนังสือให้ความเห็นชอบการเป็นผู้ตรวจและทดสอบผู้ใดไม่ปฏิบัติตามหลักเกณฑ์วิธีการและเงื่อนไขที่กรมการขนส่งทางบกประกาศกำหนดให้กรมการขนส่งทางบกมีอำนาจตักเตือนระงับใช้หนังสือให้ความเห็นชอบการเป็นผู้ตรวจและทดสอบชั่วคราวหรือยกเลิกหนังสือให้ความเห็นชอบการเป็นผู้ตรวจและทดสอบนั้นได้ตามสมควรแก่กรณีทั้งนี้ ตั้งแต่บัดนี้เป็นต้นไป[๑]ประกาศณ วันที่ ๕ พฤศจิกายน พ.ศ. ๒๕๕๐ศิลปชัยจารุเกษมรัตนะอธิบดีกรมการขนส่งทางบก[เอกสารแนบท้าย]๑. หนังสือให้ความเห็นชอบการเป็นผู้ตรวจและทดสอบส่วนควบและเครื่องอุปกรณ์และการติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัด(ดูข้อมูลจากภาพกฎหมาย)วัชศักดิ์/ผู้จัดทำ๕กุมภาพันธ์ ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๒๐ ง/หน้า ๓๓/๒๙ มกราคม ๒๕๕๑